
	[bookmark: nev]NYISZTOR FANNI
nyisztorfanni@gmail.com
Számvitel
MA, 3. félév
Budapesti Gazdasági Egyetem
Pénzügyi és Számviteli Kar
	
[bookmark: _GoBack]






Témavezetők:
	Dr. Bán Erika PhD
főiskolai docens, BGE PSZK

	Killik László
óraadó, BGE PSZK




Könyvvizsgálat a mesterséges intelligencia árnyékában

A digitalizáció, az automatizáció és a mesterséges intelligencia áthatja a mindennapjainkat. Online bankolunk, okos otthonokban élünk, digitális asszisztensek segítségével oldjuk meg a problémáinkat és lassan az autóink is önvezetők lesznek.
Felmerül a kérdés, hogy a szakmai világban milyen változásokat okoz a digitalizáció és a mesterséges intelligencia? TDK dolgozatomban a könyvvizsgálat területét érintő digitális változások kérdéskörét járom körül. Négy fő kutatási kérdést fogalmaztam meg, melyek a következők:
1. A digitalizáció hogyan befolyásolja a könyvvizsgálói területet?
2. A könyvelés területén zajló automatizációs folyamatok és folyamatosan jelentkező újabb kihívások befolyásolják a könyvvizsgálói munkát?
3. Milyen digitális fejlesztéseket használnak a mindennapi munkájuk során a könyvvizsgálók?
4. A könyvvizsgálat során hogyan használható a mesterséges intelligencia?
A legpontosabb kép bemutatása miatt primer és szekunder adatokat és információkat is felhasználok. Kifejtésre kerül a negyedik ipari forradalom, az automatizáció hatása és várható hatásai Magyarországon és természetesen a mesterséges intelligencia története, fejlődése és hasznosíthatósága is. Készítettem interjúkat gyakorló szakemberekkel, akik megosztották véleményüket a digitalizációról, a mesterséges intelligencia adta lehetőségekről és arról, hogy milyennek látják a szakma jövőjét.
Az elmélet mellett természetesen a gyakorlat is fontos, így egy kanadai cég által fejlesztett MindBridge Ai Auditor nevű programot is részletesen bemutatok, amely mesterséges intelligenciával segíti a könyvvizsgálói munkát, és újdonsága révén kiemelt figyelemre érdemes.
A kutatásom során megállapításra került, hogy a hazai könyvvizsgálókat a digitalizáció kérdése foglalkoztatja. Munkavégzésük során a digitális fejlesztéseket felhasználják és folyamatosan keresik az új lehetőségeket. Megállapítható, hogy a szakemberek jelentős része lépést tart az aktualitásokkal és folyamatos képzéseken vesz részt, hogy a versenyképességét megőrizze.




